ລາຄານໍ້າມັນ ທີ່ແພງຂຶ້ນ ຂົ່ມຂູ່ ການເລືອກຕັ້ງ ເຂົ້າຮັບ ຕຳແໜ່ງຕື່ມ ຂອງທ່ານໂອບາມາ (ເບິ່ງວີດີໂອ)
ລາຄານໍ້າມັນ ທີ່ພວມແພງຂຶ້ນ ເປັນໄພຂົ່ມຂູ່ ຕໍ່ການທີ່ ປະທານາທິບໍດີບາຣັກ ໂອບາມາ ຈະໄດ້ຖືກເລືອກ ໃຫ້ເຂົ້າຮັບຕຳແໜ່ງ ຕື່ມອີກສະໄໝນຶ່ງ
ປີ 2012 ເປັນປີເລືອກຕັ້ງປະທານາທິບໍດີຢູ່ໃນສະຫະລັດແລະມາຮອດປັດຈຸບັນນີ້ ຈຸດເພັ່ງ ເລັງສ່ວນໃຫຍ່ ແມ່ນໄດ້ແນໄປໃສ່ການແຂ່ງຂັນທີ່ຍືດຍາວແລະສ້າງຄວາມແຕກແຍກ ເພື່ອ ຍາດກັນເປັນຜູ້ສະມັກເລືອກຕັ້ງຂອງພັກຣີພັບບລີກັນລະຫວ່າງອະດີດຜູ້ປົກຄອງລັດ Mas- sachusetts ທ່ານ Mitt Romney ແລະອະດີດສະມາຊິກສະພາສູງ ຈາກລັດ Penn- sylvania ທ່ານ Rick Santorum ແຕ່ດັ່ງທີ່ Jim Malone ຜູ້ສື່ຂ່າວຂອງວີໂອເອ ລາຍງານມາຈາກກຸງວໍຊິງຕັນ ກໍແມ່ນວ່າ ປະທານາທິບໍດີໂອບາມາເອງ ກໍປະເຊີນກັບບັນ ຫາທ້າທາຍຫຼາຍ ຢ່າງ ໃນຂະນະທີ່ທ່ານພວມກະກຽມ ລົງແຂ່ງຂັນເອົາຕຳແໜ່ງຕື່ມອີກສະ ໄໝນຶ່ງ ໃນເດືອນພະຈິກ ທ້າຍປີນີ້ ທ່ານ Mitt Romney ມີຄະແນນສຽງນຳໜ້າ ທ່ານ Rick Santorum ໃນການແຂ່ງຂັນ ຂອງພັກຣີພັບບລີກັນ ແລະທ່ານຢາກຈະຫັນ ການໂຈມຕີຂອງທ່ານ ໄປຍັງປະທານາທິບໍດີ ບາຣັກ ໂອບາມາ ໂດຍໄວເທົ່າທີ່ຈະໄວໄດ້ ທ່ານ Romney ເວົ້າວ່າ ການແຂ່ງຂັນຂອງພັກຣີພັບບລີກັນໄດ້ກາຍເປັນການໂຄສະນາຫາສຽງຍາດແຍ່ງເອົາຜູ້ຕາງໜ້າ ພັກ ໂດຍການກ່າວໂຈມຕີຄວາມບໍ່ດີຂອງກັນແລະກັນ ແລະກໍມີທ່າທາງວ່າ ຈະດຳເນີນຕໍ່ໄປ ແບບນີ້ຢ່າງບໍ່ມີກຳນົດ ຊຶ່ງເປັນສິ່ງທີ່ພວກນັກຊ່ຽວ ຊານເວົ້າວ່າ ອາດຈະຊ່ອຍປະທານາທິບໍດີ ນັ້ນ ແຕ່ລາຄານໍ້າມັນທີ່ພວມແພງຂຶ້ນໃນສະຫະລັດ ເຮັດໃຫ້ຄະແນນນິຍົມຂອງປະທານາທິບໍດີໂອ ບາມາຕົກລົງແລະອາດຈະກາຍເປັນບັນຫາທ້າທາຍທີ່ສຳຄັນ ສຳຫຼັບການເລືອກຕັ້ງເຂົ້າຮັບຕຳ ແໜ່ງຕື່ມອີກຂອງທ່ານ ຢູ່ນອກທຳນຽບຂາວພວກນັກທ່ອງທ່ຽວທີ່ມາຈາກທົ່ວປະເທດຕ່າງກໍມີຄວາມວິວົກກັງວົນກ່ຽວ ກັບລາຄານໍ້າມັນທີ່ພວມແພງຂຶ້ນ ແຕ່ມີຄວາມເຫັນແຕກຕ່າງກັນກ່ຽວກັບວ່າ ຈະຖິ້ມໂທດໃສ່ ໃຜ ນັກທ່ອງທ່ຽວຄົນນຶ່ງເວົ້າວ່າ ນັກທ່ອງທ່ຽວອີກຄົນນຶ່ງຊໍ້າພັດເວົ້າວ່າ ສ່ວນນັກທ່ອງທ່ຽວຍິງຄົນນຶ່ງມີຄວາມເຫັນວ່າ ປະທານາທິບໍດີໂອບາມາກ່າວວ່າ ພັກຣີພັບບລີກັນພວມໃຊ້ບັນຫາລາຄານໍ້າມັນແພງເພື່ອ ໂຈມຕີທ່ານທາງການເມືອງ ປະທານາທິບໍດີໂອບາມາເວົ້າວ່າ ທ່ານ Peter Brown ຜູ້ຢັ່ງ ຫາງສຽງຂອງມະຫາວິທະຍາ ໄລ Quinnipiac ກ່າວວ່າ ນໍ້າສຽງໃນທາງລົບຂອງການ ໂຄສະນາໂຈມຕີກັນຢູ່ໃນການ ເລືອກຕັ້ງຂັ້ນຕົ້ນ ຂອງພັກຣີ ພັບບລີກັນອາດເຮັດໃຫ້ທ່ານ ໂອບາມາເປັນຜູ້ໄດ້ປຽບ ທ່ານ Brown ເວົ້າວ່າ ແຕ່ທ່ານ Henry Olsen ຈາກສະຖາບັນວິສາຫະກິດອາເມຣິກັນຫລື American Enter- prise Institute ກ່າວວ່າ ຍັງມີເວລາອີກດົນກ່ວາຈະຮອດເດືອນພະຈິກ ທ່ານ Olsen ເວົ້າວ່າ ການຢັ່ງຫາງສຽງເມື່ອໄວໆມານີ້ ສະແດງໃຫ້ເຫັນວ່າ ທ່ານໂອບາມາສາມາດເອົາຊະນະທ່ານ Rick Santorum ຢ່າງງ່າຍດາຍຖ້າທ່ານ Santorum ຫາກໄດ້ຮັບການແຕ່ງຕັ້ງເປັນຜູ້ຕາງ ໜ້າຂອງພັກຣີພັບບລີກັນ ແຕ່ການແຂ່ງຂັນຈະມີຄະແນນສຽງໃກ້ຄຽງກັນຫຼາຍ ຖ້າທ່ານ Mitt Romney ຫາກໄດ້ຮັບການແຕ່ງຕັ້ງເປັນຜູ້ສະມັກເລືອກຕັ້ງປະທານາທິບໍດີຂອງພັກຣີພັບບລີ ກັນໃນເດືອນພະຈິກປີນີ້